
Ministru kabineta sēdes protokollēmums

Informatīvais ziņojums "Informatīvais ziņojums "Veselības aprūpes stacionāro pakalpojumu pārvaldības attīstība un pilnveide""

· 1. Pieņemt zināšanai iesniegto informatīvo ziņojumu.
· 2. Veselības ministrijai nodrošināt, ka valsts sabiedrība ar ierobežotu atbildību "Rīgas psihiatrijas un narkoloģijas centrs"  veic līdzdalības iegūšanas izvērtējumu sekojošās valsts sabiedrībās ar ierobežotu atbildību: "Daugavpils psihoneiroloģiskā slimnīca", "Strenču psihoneiroloģiskā slimnīca", "Slimnīca "Ģintermuiža"" un "Piejūras slimnīca", atbilstoši  Valsts pārvaldes iekārtas likuma 88. panta nosacījumiem līdz 2025. gada 1. martam.
· 3. Veselības ministrijai izvērtēt valsts sabiedrības ar ierobežotu atbildību "Bērnu psihoneiroloģiskā slimnīca "Ainaži"" reorganizāciju, iesniedzot Ministru kabinetā reorganizācijas rīkojuma projektu līdz 2024. gada 31. oktobrim.
· 4. Veselības ministrijai nodrošināt, ka tiek veikts padziļinātas izpētes process (Due diligence) sabiedrībā ar ierobežotu atbildību "Daugavpils reģionālā slimnīca".
· 5. Veselības ministrijai nodrošināt, ka tiek veikts līdzdalības iegūšanas izvērtējums - sabiedrībā ar ierobežotu atbildību "Daugavpils reģionālā slimnīca", atbilstoši Valsts pārvaldes iekārtas likuma 88. panta nosacījumiem.
· 6. Veselības ministrijai līdz 2025. gada 31. martam informēt Ministru kabinetu par informatīvajā ziņojumā norādīto pasākumu ieviešanas progresu un nākamajiem soļiem.
· 7. Lai nodrošinātu šī protokollēmuma 4. punktā minēto uzdevumu izpildi, Veselības ministrijai nepieciešamos izdevumus 2024. gadā ne vairāk kā 40 000 euro apmērā segt no budžeta resora "74. Gadskārtējā valsts budžeta izpildes procesā pārdalāmais finansējums" programmas 20.00.00 "Veselības aprūpes pasākumu īstenošana" atbilstoši Ministru kabineta 2023.gada 26.septembra sēdes protokola Nr.47 43.§ 2. un 7.punktam.
· 8. Veselības ministrijai šī protokollēmuma 5. punktā minēto uzdevumu izpildi nodrošināt esošā valsts budžeta ietvaros.

